Diari Oficial de la Generalitat Valenciana


Sumari del DOGV 5894, del 17-11-2008 (2008/13200)

RESOLUCIÓ de 29 d'abril de 2008, de la Direcció General per al Canvi Climàtic, per la qual s'atorga a l'empresa Valgra, SA l'autorització ambiental integrada per a una instal·lació de transformació de subproductes de categoria 3 al terme municipal de Beniparrell.
-----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5894

Data del DOGV
:   17-11-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/13638


Data del document
:   29-04-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Beniparrell
    * empresa privada
    * producte carni

RESOLUCIÓ de 29 d'abril de 2008, de la Direcció General per al Canvi Climàtic, per la qual s'atorga a l'empresa Valgra, SA l'autorització ambiental integrada per a una instal·lació de transformació de subproductes de categoria 3 al terme municipal de Beniparrell. [2008/13801]  
Vistos els documents que es troben en l'expedient 245/06 IPPC, instruït a instàncies de l'empresa Valgra, SA, a fi d'obtenir l'autorització ambiental integrada per a una instal·lació de transformació de subproductes de categoria 3, s'emet aquesta resolució de conformitat amb els següents  
Antecedents de fet  
Primer. Amb data 22 de desembre de 2006, el Sr. Francisco Soria Raga, en nom de la mercantil Valgra, SA, amb CIF A-46309118 i domicili social a l'avinguda de Llevant, sense número de Beniparrell (València), presenta a la Conselleria de Territori i Habitatge una sol·licitud d'autorització ambiental integrada per a una instal·lació de transformació de subproductes de categoria 3, que es detalla en l'annex I.  
A la sol·licitud s'adjunta una còpia de la sol·licitud de l'informe de compatibilitat urbanística presentada a l'Ajuntament de Beniparrell amb data 20 de juliol de 2006.  
Segon. Una vegada admesa a tràmit la sol·licitud, la Conselleria remet l'expedient a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada, a fi que emeten informe sobre la idoneïtat de la documentació que acompanya la sol·licitud.  
Tercer. Amb data 3 de maig de 2007, la Conselleria de Territori i Habitatge requereix nova documentació a l'empresa, que es presenta amb data 22 de juny de 2007.  
Quart. Amb data 28 d'agost de 2007 se sotmet a informació pública l'expedient de referència, durant un període de 30 dies hàbils, d'acord amb el que estableix l'article 28 de la Llei 2/2006, de 5 de maig, de prevenció de la contaminació i qualitat ambiental i se'n publica l'anunci en el Diari Oficial de la Comunitat Valenciana (DOCV núm. 5586).  
Durant aquest període no es presenten al·legacions al projecte ni a aquesta Conselleria ni a l'Ajuntament de Beniparrell. En l'expedient consta el certificat de la informació pública.  
Cinqué. Transcorregut el termini d'informació pública, amb data 14 de febrer de 2008 se sol·licita un nou informe a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada sobre l'adequació del projecte a tots aquells aspectes que siguen de la seua competència.  
Sisé. Amb data 12 de març de 2008 s'incorpora a l'expedient l'informe emés per l'Entitat de Sanejament d'Aigües en matèries de la seua competència.  
Seté. Amb data 17 de març de 2008, d'acord amb l'article 30 de la Llei 2/2006, es rep un informe de l'Ajuntament de Beniparrell sobre els aspectes de la seua competència, en el qual indica que les mesures correctores adoptades per a la reducció de la contaminació odorífera no són adequades, a la vista de les queixes rebudes a aquest ajuntament.  
Vuité. Amb data 25 de març de 2008, la Confederació Hidrogràfica del Xúquer, emet un informe, segons el que disposa l'article 19 de la Llei 16/2002, en el qual indica que la instal·lació no requereix autorització d'abocament d'aquest organisme per estar connectat a una xarxa de clavegueram.  
Nové. Amb data 3 d'abril de 2008, s'incorpora a l'expedient l'informe emés per la Conselleria d'Agricultura, Pesca i Alimentació, en matèries de la seua competència, en el qual indica que la instal·lació té autorització per al tractament i transformació de subproductes animals no destinats al consum humà de la categoria 3.  
Així mateix, s'han incorporat a l'expedient els informes del Servei de Residus Industrials, del Servei de Residus Urbans i del Servei de Protecció de l'Ambient Atmosfèric.  
Deu. Amb data 25 d'abril de 2008, es realitza el tràmit d'audiència a l'interessat.  
Onze. Amb data 29 d'abril de 2008 la Comissió d'Anàlisi Ambiental Integrada efectua una sessió ordinària i aprova la proposta de resolució de l'expedient 028/07 IPPC de sol·licitud d'autorització ambiental integrada, promoguda per Valgra, SA.  
Als anteriors fets s'apliquen els següents  
Fonaments de dret  
Primer. D'acord amb l'article 6 de la Llei 2/2006, de 5 de maig, de prevenció de la contaminació i qualitat ambiental, per la qual es desplega en l'àmbit de la Comunitat Valenciana la Llei 16/2002, de prevenció i control integrats de la contaminació, les activitats que apareixen en l'annex I de l'esmentada llei estan subjectes a autorització ambiental integrada.  
La instal·lació de referència està inclosa en l'epígraf 9.2 de l'annex I de la Llei 2/2006.   
Segon. L'expedient s'ha tramitat segons el que preveuen els articles 27 i següents de la Llei 2/2006, de 5 de maig de prevenció de la contaminació i qualitat ambiental desplegada pel Decret 127/2006, de 5 de maig, del Consell de la Generalitat Valenciana.  
Tercer. A la Comunitat Valenciana l'òrgan competent per a atorgar l'autorització ambiental integrada és la Conselleria de Medi Ambient, Aigua, Urbanisme i Habitatge, d'acord amb l'article 3.h de la Llei 16/2002 i el Decret 7/2007, de 28 de juny, del president de la Generalitat Valenciana, pel qual es determinen les conselleries en què s'organitza l'administració de la Generalitat.  
D'altra banda, de conformitat amb l'article 18 del Decret 131/2007, de 27 de juliol, del Consell, pel qual s'aprova el Reglament orgànic i funcional de la Conselleria de Medi Ambient, Aigua, Urbanisme i Habitatge, correspon a la Direcció General per al Canvi Climàtic exercir les competències en matèria de control integrat de la contaminació.  
Vist el que antecedeix, a proposta del Servei de Control Integrat de la Contaminació, amb el vistiplau del cap d'Àrea de Qualitat Ambiental, fent ús de les atribucions que posseïsc, resolc:  
Primer. Concedir a Valgra, SA l'autorització ambiental integrada per a una instal·lació de transformació de subproductes de categoria 3 ubicada a l'avinguda de Llevant, sense número, de Beniparrell (València), d'acord amb el Projecte de sol·licitud d'autorització ambiental integrada, de desembre de 2006, i subscrit pel Sr. Vicente Lázaro Soriano, la qual queda inscrita en el Registre General d'Instal·lacions IPPC de la Comunitat Valenciana amb el número 183-08/AAI/CV, condicionada al compliment dels requisits següents:  
1. Emissions atmosfèriques  
1.1. Valors límit d'emissió  
S'inclouen en aquesta autorització els següents focus d'emissió:  
  
Els valors límit d'emissió de contaminants en el termodestructor seran els següents:  
  
En el termini de sis mesos des de la concessió d'aquesta autorització, s'haurà de presentar una anàlisi de les emissions atmosfèriques generades en el termodestructor, realitzada per una entitat col·laboradora en matèria de qualitat ambiental.  
Els valors límit d'emissió de contaminants en la caldera seran els següents:  
  
1.2. Control de les emissions  
La periodicitat mínima de control de les emissions en els focus canalitzats, per una entitat col·laboradora en matèria de qualitat ambiental en cada focus serà la següent, segons el cabal emés:  
  
S'han de complir les següents condicions de presa de mostres i expressió de resultats:  
a) Punts de presa de mostra: els focus canalitzats hauran de tenir la situació, disposició, dimensió i els accessos corresponents, d'acord amb l'Ordre de 18 d'octubre de 1976, sobre prevenció i correcció de la contaminació atmosfèrica d'origen industrial. En particular, les característiques i la distribució dels focus emissors a l'atmosfera serà tal que garantisca una correcta dispersió dels contaminants emesos. Concretament, la seua alçària no sols haurà de complir el que estableix l'Ordre de 18 d'octubre de 1976 sinó que es recomana que aquesta siga tal que, a una distància equivalent a deu vegades l'alçària del punt d'abocament d'un focus, no existisquen altres estructures d'alçària superior a la del mateix focus menys dos metres que produïsquen un apantallament que dificulte la dispersió i es justifique tècnicament la influència de l'efecte down-wash (turbulència o rebuf).  
b) Preferiblement, la temperatura dels gasos en el punt de mostratge serà menor de 200ºC.  
c) Les mesures es realitzaran en condicions normals d'operació de les instal·lacions, registrant els paràmetres que les determinen i s'han de cobrir totes les tipologies o els grups de productes que es fabriquen a cada instal·lació.  
d) Les concentracions mesurades sempre estaran referides a condicions normals de pressió i temperatura (101,3 kPa i 273,16 K), per als gasos de combustió en base seca i un contingut d'oxigen del 15%.  
2. Soroll  
Respecte al nivell de sorolls transmesos a l'exterior, s'haurà de complir el que estableix la Llei 7/2002, de 3 de desembre, de la Generalitat Valenciana, de protecció contra la contaminació acústica i el Decret 266/2004, de 3 de desembre, del Consell de la Generalitat, pel qual s'estableixen normes de prevenció i correcció de la contaminació acústica en relació amb activitats, instal·lacions, edificacions, obres i serveis.   
En el termini de tres mesos des de la concessió d'aquesta autorització, s'haurà de justificar tècnicament que els nivells de soroll registrats en el punt 1 durant el període diürn són deguts a una font aliena a l'activitat o, en cas contrari, s'hauran de presentar les mesures correctores que s'han d'adoptar.  
En particular, es compliran els límits sonors externs establits per a zones d'ús industrial, que són els següents:  
  
En aquest sentit, s'ha de realitzar una auditoria acústica en l'entorn immediat de la parcel·la de l'activitat per una entitat col·laboradora en matèria de qualitat ambiental per al camp de la contaminació acústica almenys cada cinc anys, d'acord amb l'article 37 de l'esmentada llei.  
El titular haurà de disposar del llibre de control, que estarà constituït pels certificats dels resultats obtinguts de les auditories acústiques i dels corresponents informes complets.  
3. Olors  
En el termini de sis mesos des de la concessió d'aquesta autorització, s'haurà de realitzar una avaluació de la molèstia per olors que genera, per mitjà del mesurament de les unitats d'olor, d'acord amb la norma UNE-EN 13065. A les zones residencials d'afecció, el percentil 98 de les mitjanes horàries al llarg d'un any les limita a 5 unitats d'olor.  
En cas de superar-se el límit indicat, s'haurà de presentar a la Direcció General per al Canvi Climàtic les mesures correctores que s'han d'adoptar.  
4. Abocaments  
S'actuarà segons allò que s'ha especificat en el projecte, de manera que es garantisca la inexistència d'abocament d'aigües residuals, industrials i domèstiques, a domini públic hidràulic (abocament zero).  
El titular haurà de mantenir els abocaments de les aigües residuals industrials i domèstiques generats per la seua activitat connectats a la xarxa de clavegueram, sense que existisca cap sistema d'alleugeriment capaç de generar abocament directe o indirecte a domini públic hidràulic.  
El titular de l'activitat està obligat a portar l'adequat manteniment de les basses o els depòsits d'acumulació de les aigües residuals de manera que quede assegurada la impermeabilitat i estanquitat al llarg del temps.  
La línia o les línies d'aigua de l'activitat susceptibles de generar abocaments d'aigües residuals no disposaran de cap sistema d'alleugeriment capaç de generar abocament continu o discontinu, ni directe ni indirecte, a domini públic hidràulic.  
Es recorda que, d'acord amb l'article 100 del text refós de la Llei d'aigües (Reial decret legislatiu 1/2001 de 20 de juliol), «queda prohibit, amb caràcter general, l'abocament directe o indirecte d'aigües i de productes residuals susceptibles de contaminar les aigües continentals o qualsevol altre element del domini públic hidràulic, llevat que es dispose de l'autorització prèvia administrativa». S'incoarà, si s'escau, un expedient sancionador per infracció tipificada en la lletra f) de l'article 116.3 de l'esmentada llei.  
Les instal·lacions s'han de mantenir netes, lliures de qualsevol tipus de residus, en particular de restes de greixos i olis, i sense aplecs a la intempèrie, de manera que no es puga produir la contaminació de les aigües pluvials, les quals es recolliran i s'eliminaran per sistemes que asseguren la no alteració de les seues característiques qualitatives i la innocuïtat del seu abocament al domini públic hidràulic, si s'escau.  
S'establirà el següent pla d'autocontrols analítics sobre l'abocament, en el qual es caracteritzaran els següents paràmetres, amb la periodicitat següent:  
  
En tots els casos les mostres s'integraran durant 24 hores i es prendran a l'arqueta de registre. Les anàlisis seran efectuades per un laboratori homologat, entenent per aquests els corresponents a empreses col·laboradores dels organismes de conca en matèria de control d'abocaments, tal com estableix l'Ordre 985/2006 del Ministeri de Medi Ambient.  
  
\* \* \* \* \* \* \* \* \* \* \* \* \* Els resultats de l'esmentada anàlisi es remetran a l'Entitat Pública de Sanejament d'Aigües Residuals de la Comunitat Valenciana (EPSAR), amb la periodicitat establida en el pla d'autocontrol, junt amb l'acta de presa de mostres del laboratori. El cost econòmic associat a aquestes operacions anirà a càrrec de l'empresa sol·licitant.  
La duració d'aquests controls analítics estarà determinada pel manteniment dels valors de l'abocament dins dels límits i condicions establides en la corresponent resolució. EPSAR determinarà la variació de la freqüència dels controls i, si s'escau, la seua finalització.  
Els abocaments han de complir en tot moment els límits de contaminants reflectits en la corresponent ordenança municipal d'abocaments, o si no n'hi ha, en el model d'ordenança d'abocaments d'EPSAR  
5. Protecció del sòl i de les aigües subterrànies  
Queda prohibit l'abocament a llits, sòls o subsòls que puguen deteriorar la qualitat de les aigües sense disposar de l'autorització de la Confederació Hidrogràfica del Xúquer.  
No es podran construir executar pous, rases, galeries o qualsevol altre dispositiu destinat a facilitar l'absorció de les aigües residuals pel terreny.  
Caldrà ajustar-se al que disposa el Reial decret 9/2005, de 14 de gener, pel qual s'estableix la relació d'activitats potencialment contaminants del sòl i els criteris estàndards per a la declaració de sòls contaminats.  
En aquest sentit, l'empresa ha emplenat l'informe preliminar de situació del sòl d'acord amb el que estableix l'article 3.1 de l'esmentat Reial decret 9/2005.  
6. Residus  
L'activitat està subjecta als requisits establits en la Llei 10/1998, de 21 d'abril, de residus, en la Llei 10/2000, de 12 de desembre, de residus de la Comunitat Valenciana i en el Reial decret 833/1988 de 20 de juliol, sobre el Reglament per a l'execució de la Llei 20/1986, modificat pel Reial decret 952/1997.  
6.1. Producció de residus  
S'autoritza la producció dels residus següents sempre que la seua capacitat de generació anual siga de l'entorn de la magnitud que a continuació es detalla i la quantitat de producte acabat a les instal·lacions del centre productiu detallat en l'annex I siga de l'entorn de 44.384.656 kg/any de farines càrnies i 02.887.691 kg/any de greix animal.  
  
L'esmentat centre productiu està inscrit en el Registre de Petits Productors de Residus Perillosos de la Comunitat Valenciana.  
En el termini de tres mesos des de la concessió d'aquesta autorització, s'haurà d'aportar una còpia dels documents d'acceptació dels residus rebuig, residus de depuradora i reactiu no halogenat, emesos per un gestor autoritzat. Aquests documents han de ser originals o compulsats, han d'estar segellats pel gestor i han d'estar vigents.  
En relació amb l'activitat de transport de residus descrita en l'apartat 6.3.5 del projecte bàsic, es considera convenient deixar fora de l'àmbit de l'autorització ambiental integrada el registre administratiu específic per a desenvolupar aquesta activitat de gestió, atés que la Llei 16/2002, d'1 de juliol, és aplicable a instal·lacions en què es desenvolupe alguna de les activitats industrials incloses en les categories enumerades en l'annex I i que les operacions de recollida i transport de residus no van associades a una instal·lació sinó a un titular de l'activitat.  
6.3. Control de residus  
Els residus podran ser emmagatzemats durant un període igual o inferior a sis mesos, en el cas de perillosos, i en el cas de residus no perillosos podran emmagatzemar-se per un període d'un any quan la destinació final siga l'eliminació i de dos anys quan la destinació final siga la valoració i hauran de ser lliurats a un gestor autoritzat transcorregut aquest període. Aquest emmagatzemament temporal de residus perillosos es realitzarà segregat per tipus de residu, haurà d'estar convenientment senyalitzat i es realitzarà en un lloc amb teulada, amb sòl impermeable i sistemes de recollida de vessaments accidentals, com ara una arqueta cega no connectada a la xarxa de clavegueram i safates de recollida. Així mateix, la zona d'emmagatzemament haurà d'estar inclosa en el sistema general de protecció contra incendis de la indústria.  
Per a l'emmagatzemament de residus líquids o que, pel seu alt contingut líquid, puguen generar abocaments, es disposarà de cubetes o recipients de recollida de possibles vessaments, que han de tenir com a mínim el volum de l'envàs més gran o el 10% del total (la major d'ambdues quantitats). Les cubetes hauran de ser individuals per a cada tipus de residus la mescla dels quals, en cas de vessament, supose un augment de la seua perillositat o en dificulte la gestió.  
Per a la recollida de possibles escapaments o vessaments accidentals de líquids, tant de residus com de matèries primeres, s'haurà de disposar de material absorbent no inflamable en quantitat suficient per a aquesta finalitat. L'absorbent, una vegada contaminat, es gestionarà com a residu perillós o no perillós, segons corresponga.  
L'envasament i l'etiquetatge dels residus es farà d'acord amb allò exposat en els articles 13 i 14 del Reial decret 833/1988, reglament de residus tòxics i perillosos. Així mateix, es disposarà d'un registre on conste la quantitat, naturalesa, identificació, origen i data de generació i lliurament a un gestor autoritzat com també el número de document de control i seguiment utilitzat, si s'escau, i el gestor a qui es lliura el residu.  
Els residus perillosos i els no perillosos es lliuraran a gestors que disposen de la corresponent autorització administrativa per a la seua gestió.  
Cada quatre anys s'haurà d'elaborar un pla de prevenció i reducció de residus perillosos que es presentarà a la Direcció General per al Canvi Climàtic.  
S'ha d'emplenar la declaració anual de productor de residus perillosos i no perillosos, que serà remesa a la Direcció General per al Canvi Climàtic abans de l'1 de març de cada any, d'acord amb el model establit en l'Annex 3 del Reial decret 833/1988.  
Qualsevol modificació relacionada amb la producció de residus perillosos que implique un canvi en la seua caracterització, producció de nous residus o canvis significatius en les quantitats habituals que se'n generen, que puga alterar el que estableixen aquestes condicions, haurà de ser comunicada.  
Els requisits establits en la legislació vigent en matèria d'envasos i residus d'envasos, i de manera especial el que estableix el Reial decret 782/1998, de 30 d'abril, pel qual es desenvolupa el reglament per al desenvolupament de la Llei 11/1997, d'envasos i residus d'envasos, no queden derogats per la Llei 16/2002, per la qual cosa la concessió de l'autorització ambiental integrada no eximeix del seu compliment.  
7. Mesures que s'han d'adoptar en situacions diferents a les normals que poden afectar el medi ambient.  
Es duran a terme totes les mesures necessàries perquè quede garantida la protecció del medi ambient i la salut de les persones davant de qualsevol situació anormal quant al funcionament de les instal·lacions.  
No obstant això, si es produeix algun incident a les instal·lacions que comporte el seu funcionament anòmal i d'això en pot resultar l'incompliment dels límits imposats, s'haurà de comunicar immediatament l'esmentada situació a Protecció Civil, a l'Ajuntament i a la Direcció General per al Canvi Climàtic.  
Una vegada produïda la situació d'emergència, la mercantil utilitzarà tots els mitjans al seu abast per a reduir al màxim l'efecte sobre el medi ambient.  
En el termini màxim de set dies després de la incidència, la mercantil haurà de remetre a l'Ajuntament i a la Direcció General per al Canvi Climàtic un informe detallat, en el qual, junt amb les dades d'identificació, hauran de figurar les següents:  
- Causes de l'incident  
- Hora en què es va produir i la seua duració  
- Característiques de l'emissió o abocament  
- Mesures correctores adoptades  
- Hora i forma en què es va comunicar el succés  
En relació amb el possible dany ambiental ocasionat per l'activitat, s'aplicarà la Llei 26/2007, de 23 d'octubre, de responsabilitat mediambiental, en l'àmbit d'aplicació de la qual s'inclouen les activitats subjectes a autorització ambiental integrada. Segons aquesta llei, l'activitat haurà de disposar d'una garantia financera que li permeta afrontar la responsabilitat mediambiental corresponent, en les modalitats previstes d'assegurança, aval o reserva tècnica, i amb les possibles exempcions derivades de la magnitud del dany potencial o de l'adhesió amb caràcter permanent i continuat, siga al sistema comunitari de gestió i auditoria mediambientals (EMAS), siga al sistema de gestió mediambiental UNE-EN ISO 14244:1996.  
Així mateix, quan es determine el tancament definitiu, es desmantellaran i clausuraran les instal·lacions, d'acord amb la normativa vigent, de manera que el terreny quede en les mateixes condicions que abans d'iniciar l'esmentada activitat i no es produïsca cap dany sobre el sòl i el seu entorn.  
8. Altres condicions  
Caldrà ajustar-se al que disposa el Reglament 1774/2002 del Parlament Europeu i del Consell, pel qual s'estableixen les normes aplicables als subproductes animals no destinats a consum humà i pel RD 1429/2003, de 21 de novembre, pel qual es regulen les condicions d'aplicació de la normativa comunitària en matèria de subproductes animals no destinats al consum humà.  
Caldrà ajustar-se al que disposa el Reial decret 865/2003, de 4 de juliol, pel qual s'estableixen els criteris higienicosanitaris per a la prevenció i control de la legionel·losi.  
La indústria i les seues instal·lacions s'ajustaran a les condicions indicades en el projecte tècnic en els aspectes no fixats en aquesta resolució.  
S'han de complir totes les disposicions aplicables per a garantir la seguretat, la salut de les persones i el medi ambient.  
S'ha de comprovar en el control inicial que s'han realitzat les mesures previstes en el projecte.  
9. Obligació de subministrament d'informació  
Abans de l'1 de març de cada any, s'haurà de notificar a la Direcció General per al Canvi Climàtic, d'acord amb l'article 8.3 de la Llei 16/2002, les dades sobre les emissions de la instal·lació relatives a l'any anterior i específicament les que figuren en l'article 3 del Reial decret 508/2007, de 20 d'abril, pel qual es regula el subministrament d'informació sobre emissions del Reglament E-PRTR i de les autoritzacions ambientals integrades.   
Segon. L'autorització ambiental integrada es renovarà, en els aspectes mediambientals, en el termini màxim de 8 anys, llevat que es produïsquen abans de l'esmentat termini modificacions substancials que obliguen a la tramitació d'una nova autorització o que s'incórrega en algun dels supòsits de modificació d'ofici recollits en l'article 26 de la Llei 16/2002, d'1 de juliol.  
La renovació s'haurà de sol·licitar amb una antelació mínima de deu mesos abans del venciment del termini de vigència de l'autorització ambiental integrada.  
Tercer. El titular de la instal·lació haurà de presentar a la Direcció General per al Canvi Climàtic un certificat visat pel tècnic director de l'execució del projecte, en el qual s'acredite que les instal·lacions i l'activitat s'ajusten al projecte presentat i autoritzat, i a la resta de documentació tècnica presentada.  
Quart. Aquesta autorització queda condicionada a la comprovació i a l'obtenció de l'informe favorable corresponent al compliment dels requisits establits en aquesta resolució. Aquesta visita serà realitzada per una entitat col·laboradora acreditada per al control integrat de la contaminació, segons el Decret 29/2007, de 9 de març, de modificació del Decret 229/2004, de 15 d'octubre, del Consell pel qual s'estableixen les funcions de les entitats col·laboradores en matèria de qualitat ambiental i es crea i regula el seu registre, en el qual s'acredite el compliment del contingut de l'autorització ambiental integrada.  
Cinqué. L'Administració deixarà sense efecte aquesta resolució en el moment en què observe qualsevol incompliment de les condicions imposades, després d'audiència prèvia de l'interessat.  
Sisé. El titular de les instal·lacions objecte d'aquesta resolució, a més de les obligacions que amb caràcter general estableix la Llei 16/2002, haurà de:  
1. Complir les obligacions de control i subministrament d'informació previstes per la legislació sectorial aplicable i per la mateixa autorització ambiental integrada.  
2. Comunicar a la Direcció General per al Canvi Climàtic qualsevol modificació, substancial o no, que es propose realitzar a la instal·lació, la transmissió de la seua titularitat o qualsevol incident o accident que puga afectar el medi ambient.  
3. Prestar l'assistència i col·laboració necessàries als qui realitzen les actuacions de vigilància, inspecció i control.  
Seté. En tot allò no especificat en aquesta resolució, caldrà ajustar-se a totes les condicions estipulades per la normativa vigent en matèria de residus, abocaments, contaminació atmosfèrica, acústica, impacte ambiental i accidents greus com també a qualsevol altra que puga dictar l'administració en l'exercici de l'activitat en matèria de protecció ambiental.  
Contra aquesta resolució, que no posa fi a la via administrativa, es podrà presentar recurs d'alçada davant de la secretària autonòmica de la Conselleria de Medi Ambient, Aigua, Urbanisme i Habitatge en el termini d'un mes des de l'endemà de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
València, 29 d'abril de 2008.- director general per al Canvi Climàtic: Jorge Lamparero Lázaro  
Annex I  
Descripció del projecte  
Valgra, SA, a les seues instal·lacions de Beniparrell, disposa d'una instal·lació existent de transformació de subproductes de categoria 3, amb una capacitat de tractament de 210 tones/dia de material categoria 3. La capacitat de producció és de 21.724.038 kg/any de farines càrnies i 79.430.608 kg/any de greix animal.  
El procés consisteix bàsicament en la trituració dels productes carnis que posteriorment s'introdueixen en 3 digestors discontinus, on es realitza una fusió seca del material triturat i l'esterilització.  
Després del tractament tèrmic, se separa la fracció sòlida proteica (llardó) de la fracció líquida (greix), per mitjà de tres tremuges precoladores (una per digestor). El llardó es premsa per mitjà de 3 premses hidràuliques per a extraure el percentatge que encara queda de greix i, després del garbellament i mòlta, la farina obtinguda s'emmagatzema en sitges. El greix obtingut en les tremuges precoladores i en el premsatge del llardó passa al decantador on, per mitjà de centrifugació, s'eliminen les possibles fraccions sòlides (proteïnes) que hi poden haver i, després de la decantació, passa als depòsits d'emmagatzemament.  
Quant a focus d'emissió atmosfèrica, la indústria disposa d'una caldera generadora de vapor, que empra com a combustible gas natural. Els gasos de combustió s'emeten a l'atmosfera.  
Per a evitar l'emissió de males olors, l'empresa disposa d'un termodestructor. Es tracta d'un equip d'oxidació tèrmica que funciona amb gas natural, on es condueixen tots els vapors generats per la matèria primera durant el seu processament. En cas d'avaria del termodestructor, l'empresa disposa d'un tractament alternatiu consistent en un aerocondensador i un rentador de gasos.  
L'activitat s'abasteix d'aigua de pou propi degudament autoritzat per la Confederació Hidrogràfica del Xúquer i se n'estima un consum de 5.702 m³/any. L'aigua extreta del pou se sotmet a ozonització i en el cas de l'aigua destinada a caldera i termodestructor se sotmet també a descalcificació.  
Les aigües residuals sanitàries, en funció del seu punt de generació, bé s'aboquen directament al col·lector oest bé s'incorporen a la xarxa d'aigües residuals industrials.  
Les aigües residuals industrials, que procedeixen principalment de la neteja d'equips, instal·lacions i camions, es tracten en una estació depuradora abans de ser abocades al col·lector oest.  
Les aigües pluvials, ateses les característiques de l'activitat, no arrosseguen material de cap tipus ni entren en contacte amb substàncies perilloses que puguen contaminar-les, per la qual cosa són aigües netes que, en funció de la seua ubicació, s'aboquen directament al col·lector oest, als carrers del polígon o s'incorporen a la xarxa d'aigües industrials.  
La instal·lació disposa d'autorització d'abocament al col·lector oest, concedida per l'Entitat Metropolitana de Serveis Hidràulics (EMSHI).  
Des del punt de vista de la producció de residus, la instal·lació està inscrita com a xicotet productor de residus perillosos.